LIETUVOS RESPUBLIKOS

FIZINIŲ ASMENŲ PAJAMŲ MOKESČIO LAIKINOJO ĮSTATYMO 13, 20, 32, 33 IR 40 STRAIPSNIŲ PAKEITIMO

Į S T A T Y M A S

2001 m. birželio 26 d. Nr. IX-400

Vilnius

(Žin., 1990, Nr. 31-742; 1992, Nr. 7-150; 1993, Nr. 30-681, Nr. 59-1144; 1994, Nr. 30-531, Nr. 58-1135; 1995, Nr. 34-814, Nr. 44-1077; 1996, Nr. 11-285, Nr. 46-1104; 1998, Nr. 90-2481; 1999, Nr. 66-2121, Nr. 109-3174; 2000, Nr. 64-1911, Nr. 90-2781, Nr. 113-3603)

1 straipsnis. 13 straipsnio pakeitimas

Pakeisti 13 straipsnį ir jį išdėstyti taip:

„13 straipsnis.

Mokestį privalančioms išskaityti įmonėms, įstaigoms ar organizacijoms už šio skyriaus nuostatų pažeidimą baudos skiriamos Lietuvos Respublikos mokesčių administravimo įstatymo nustatyta tvarka. Neišskaitytas arba išskaityto per mažo pajamų mokesčio trūkstamas sumas iš darbuotojo įmonė, įstaiga ar organizacija gali išieškoti ne daugiau kaip už tris praėjusius mėnesius, skaičiuojant nuo to mėnesio, kurį buvo nustatyta klaida.

Jei darbuotojas pagrindine darboviete nurodo daugiau negu vieną darbovietę, pagrindine laikoma ta, kurioje gaunamas mažiausias darbo užmokestis, ir iš jo išieškoma per visą laikotarpį išskaityto per mažo mokesčio suma ir nuo 10 iki 50 procentų šios sumos dydžio bauda.“

2 straipsnis. 20 straipsnio pakeitimas

Pakeisti 20 straipsnį ir jį išdėstyti taip:

„20 straipsnis.

Autorinį atlyginimą išmokėjusioms įmonėms, įstaigoms ar organizacijoms už šio skyriaus nuostatų pažeidimą baudos skiriamos Lietuvos Respublikos mokesčių administravimo įstatymo nustatyta tvarka.“

3 straipsnis. 32 straipsnio pakeitimas

Pakeisti 32 straipsnį ir jį išdėstyti taip:

„32 straipsnis.

Individualioms (personalinėms) įmonėms ir ūkinėms bendrijoms baudos už šio skyriaus nuostatų pažeidimą skiriamos Lietuvos Respublikos mokesčių administravimo įstatymo nustatyta tvarka.“

4 straipsnis. 33 straipsnio 10 dalies pakeitimas

33 straipsnio 10 dalyje vietoj žodžių „tokio pat“ įrašyti žodžius ir skaičius „nuo 10 iki 50 procentų jos“ ir šią dalį išdėstyti taip:

„Jeigu fiziniai asmenys gauna pajamas neįsigiję privalomo patento, iš jų išieškoma patento mokesčio suma ir nuo 10 iki 50 procentų jos dydžio bauda.“

5 straipsnis. 40 straipsnio pakeitimas

Pakeisti 40 straipsnį ir jį išdėstyti taip:

„40 straipsnis.

Įmonės, įstaigos ir organizacijos bei fiziniai asmenys už šio skyriaus nuostatų pažeidimą atsako Lietuvos Respublikos mokesčių administravimo įstatymo nustatyta tvarka.

Jei Valstybinė mokesčių inspekcija nustato, kad gyventojo pajamos už parduotą turtą viršija 1 PNM per mėnesį arba kad gyventojas pardavė per metus ne vieną tos pačios rūšies daiktą skirtingoms arba toms pačioms įmonėms, įstaigoms ar organizacijoms (arba per jas), bet nepranešė joms apie tai ir dėl to nesumokėjo pajamų mokesčio, iš mokėtojo išieškoma nuo jam išmokėtos sumos apskaičiuota pajamų mokesčio suma ir skiriama Lietuvos Respublikos mokesčių administravimo įstatyme numatyto dydžio bauda bei to įstatymo nustatyta tvarka skaičiuojami delspinigiai. Šiuo atveju mokestį išskaičiuojančiam asmeniui baudos netaikomos ir delspinigiai neskaičiuojami.“

6 straipsnis. Įstatymo įsigaliojimas

Šis įstatymas įsigalioja nuo 2001 m. rugsėjo 1 d.

Skelbiu šį Lietuvos Respublikos Seimo priimtą įstatymą.

RESPUBLIKOS PREZIDENTAS	VALDAS ADAMKUS

______________